Fyrsta fræðsla vetrarins fór fram síðastliðið mánudagskvöld . Markmið Laugó er að bjóða uppá fræðandi og skemmtilegar fræðslur fyrir unglingana reglulega á skólaárinu og er stefnan sett á fleiri fræðslur á næstu mánuðum . Í þetta skiptið var það Sólborg Guðbrandsdóttir sem heldur úti Instagram síðunni Fávitar sem var með fræðslu . Unglingarnir hafa óskað mikið eftir þessari fræðslu síðustu vikur enda er Instagram síðan mjög vinsæl . Í fræðlunni fjallaði Sólborg um tilgang síðunnar auk þess að ræða um samþykki , samskipti , mörk , kynlíf og ofbeldi . Óhætt er að segja að fræðslan hafi slegið í gegn og var algjör metmæting á fræðsluna í Laugó . Ljóst er að málefni Fávita eru ofarlega á baugi og vekja miklar umræður og spurningar . Það var frábært að fá Sólborgu í Laugó og vonum við að málefnin hafi vakið athylgi unglinganna .